**НЧ „НОВ ЖИВОТ- 1940”- СЕЛО КОНЕВО, ОБЩ. ИСПЕРИХ, ОБЛ. РАЗГРАД**

**ГОДИШЕН ОТЧЕТ**

От Нели Атанасова Тодорова- Председател на НЧ „Нов живот- 1940”- с. Конево

Относно: Отчетно- изборно събрание и дейността на читалището за 2019г.

На 31. 03. 2019г. бе проведено Отчетно- изборно събрание.

**Нашата дейност:**

**Културно- просветна дейност:**

Ежегодно читалището изготвя План- програма, в която залага мероприятия за следващата година. Както предходните години, така и през изминалата 2019г. бяха възстановени традиционните за село Конево обичаи и традиции по график: Бабинден, Атанасовден, Трофон Зарезан и др. За втора поредна година младежите от кръжока „ Млад етнограф” ръчно изработиха и подготвиха мартенички , които лично връчиха на всички жители от селото. Отпразнувахме осми март- Международния ден на жената с празнична програма. За деня на хумора и сатирата младежите подготвиха музикално- хумористична програма за хората от третата възраст. Момиченцата от кръжока възстановиха обичая Лазаруване, като обходиха и посетиха всеки жител от селото. На Цветница- участниците от кръжока изработиха цветя от креп хартия, които поднесоха на имениците от селото . Групата за автентичен фолклор съвместно с младежите от селото боядисаха , изрисуваха великденски яйца и изнесоха празнична програма. За празника на дето в клуба на читалището бяха организирани забавни игри за малките дечица, в които се включиха и възрастните жители. Както по традиция читалището отбеляза Световния ден на книгата- 23. 04 , като покани исперихската поетеса Антоанета Александрова,която проведи литературни четения и представи своите стихосбирки. За Гергьовден жителите от селото със съдействие на Читалищното настоятелство закупиха агне и отпразнуваха в двора на сградата с празничната трапеза.

Проведоха се и общоселски седянки, като жените от Групата за автентичен фолклор и жителки на селото изучаваха младежите в ръкоделия.. В двора на читалището тържествено бе отбелязан празника на църквата: „Успение Богородично”. Бе подготвен и рецитал за празника на будителите. Възстановка на обичаите Димитровден, Никулден, Денят на християнското семейство. Момчетата от кръжока за поредна година отправиха своите благословии във всеки дом включително и в домовете на жители от град исперих -Коледуване. За празника на селото, читалището покани оркестър и подготви музикално- празнична програма- 26.09.2019г.

Младежите от кръжока съвместно с ученици от ПГ по СС „Хан Аспарух”- гр. Исперих подготвиха 2 танца и участваха в юбилея на професионалната гимназия/60 години на исперихска сцена/. Същевременно бяха поканени и включени в програмата на ОУ „Христо Ботев”- гр. Исперих за патронния празник. През месец май те участваха и във фолклорния фестивал: „Будност за талантите на България” на областно и национално ниво, където грабнаха „Лауреат I – ва степен”, Диплом, Грамота и плакет за съхраняване и опазване на българския фолклор.

През 2019г. няма новоприети читалищни членове. Поради финансовата затрудненост Групата за автентичен фолклор не участва в организирането на регионални и национални фолклорни фестивали.

**Спортна дейност:**

Организирани състезания по царевичен футбол, състезание: „Великденско яйце с природни бои”,”Най- оригинална мартеница” волейболен турнир, народна топка и ред др.

**Ремонтна дейност:**

Поради липса на финансови средства/ трета поредна година не сме получили рентата от ЗК „Обединение”- с. Конево/ през изминалата 2019г не се предприеха строително- ремонтни дейности. Единствено бе закупена косачка- тример за почистване на тревните площи в двора на сградата.

31. 03. 2019г. Председател:

с. Конево / Нели Атанасова/

**СПИСЪК**

**НА ЧИТАЛИЩНОТО НАСТОЯТЕЛСТВО И НА ПРОВЕРИТЕЛНАТА КОМИСИЯ В НЧ „НОВ ЖИВОТ-1940”- СЕЛО КОНЕВО, ОБЩИНА ИСПЕРИХ**

**ЧИТАЛИЩНО НАСТОЯТЕЛСТВО:**

1. Нели Атанасова Тодорова- председател
2. Малчо Илиев Панайтов- член
3. Велико Димитров Минчев- член
4. Георги Димитров Георгиев- член
5. Николай Димитров Николов- член

**ПРОВЕРИТЕЛНА КОМИСИЯ:**

1. Светла Атанасова Стоянова
2. Елена Петрова Топалова
3. Виолета Иванова Атанасова

**Изготвил:**

/Нели Атанасова- Председател/